CELEX: 32010R1065
Language: hr
Date: 2010-11-19 00:00:00
Title: Uredba Komisije (EU) br. 1065/2010 od 19. studenoga 2010. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               270
            
         32010R1065
   
               L 304/7
            
            
               SLUŽBENI LIST EUROPSKE UNIJE
            
            
               19.11.2010.
            
         
      UREDBA KOMISIJE (EU) br. 1065/2010
   od 19. studenoga 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice u Prilogu trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi tijekom razdoblja od tri mjeseca od strane korisnika, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2010.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji se sastoji od kartonskog valjka i drške izrađene od lijevane plastike (takozvani „valjak za tekstil”).
               Kartonski valjak prekriven je papirom koji je s vanjske strane samoljepiv, a s unutarnje strane prekriven sintetičkom plastikom.
               Kartonski valjak je za jednokratnu uporabu te ga je moguće izmijeniti. Omotan je zaštitnim slojem papira koji sadrži opis primjene proizvoda.
               Proizvod je namijenjen za odstranjivanje, na primjer, prašine, niti, dlaka, prhuti s tekstilne odjeće.
            
            
               9603 90 91
            
            
               Razvrstavanje se utvrđuje odredbama Općih pravila 1., 4. i 6. za tumačenje kombinirane nomenklature, kao i tekstom oznaka KN 9603, 9603 90 i 9603 90 91.
               Proizvod, koji na prvi pogled nije moguće razvrstati u posebni tarifni broj, najsličniji je četkama iz tarifnog broja 9603. Tarifni broj 9603 obuhvaća različite proizvode, koji se znatno razlikuju po materijalu i obliku (također vidjeti Napomene za pojašnjenje Harmoniziranog sustava, tarifni broj 9603).
               Proizvod se stoga razvrstava u oznaku KN 9603 90 91 kao ostale četke.